Ssemaduuka za Uchumi

**Ssemaduuka za Uchumi** zitera okuyitibwa **Uchumi** mu ngeri ennyangu, kkampuni za Ssemaduuka mu Kenya . Ekigambo  kitegeeza "ebyenfuna" mu Luswayiri .

## Okutwalira awamu
Ekitebe ekikulu ekya Uchumi kiri mu Kenya . Okuva mu Gwokuna 2019 , Uchumi yali emu ku kkampuni za Ssemaduuka eziwerako mu Kenya eziweereza Kenya, omuli ezikulembedde akatale Naivas, Quick Mart ne Carrefour . Mu Gwomukaaga 2014, eby’obugagga bya kkampuni eno byali bibalirirwanu obukadde bwa ddoola za Amerika nga 78.8 (KES:6.885 billion), ng’emigabo gyayo gyali nga obukadde bwa ddoola za Amerika 38.4 (KES:3.357 billion).  We bwatuukira mu Gwekkuminebiri 2020 waliyo amaduuka asatu gokka mu Kenya.

## Ebyafaayo
Kkampuni eno yatandikibwawo mu 1975 nga kkampuni ya gavumenti, kkampuni ssatu eza gavumenti ya Kenya omwali: Industrial and Commercial Development Corporation, Kenya Wine Agencies Limited (KWAL), ne Kenya National Trading Corporation. Ekigendererwa ekikulu mu kiseera ekyo kyali kya kutondawo bifo omutundirwa ebintu mu bwenkanya n’okutondawo ebifo awatundirwa ebintu eby’amakolero mu Kenya. Mu 1976, bannannyini migabo gya Uchumi baakola endagaano ne Standa SPA, kkampuni ya Ssemaduuka za Italy, okutendeka Bannakenya okuddukanya kkampuni empya. Emigabo gya kkampuni eno gyateekebwa ku mukutu gw'okusuubulirako emigabo ogwa Nairobi Stock Exchange (NSE) mu 1992.

Uchumi yaggalwawo wadde nga yasooka kuggalwawo kaseera buseera, era nekwasibwa omuntu omulala okujiddukanya olw'amabanja ge yali elina mu Gwomukaaga 2006 oluvannyuma lw’emyaka 30 ng'eri mu kisaawe kya bizinensi.  Mu kiseera kye kimu kyaggyibwa ne ku lukalala lwa NSE. Mu kiseera ekyo, okuggalwa kwayo kwayogerwako ng'ekimu ku bubenje bw'amakampuni obusinga obunene mu byafaayo bya Kenya".  Enteekateeka ya Gavumenti okuvaayo okununula kkampuni eno yatandikibwawo era ebifo bitaano eby’okutunda eby’amaguzi ebya Uchumi bye byaggulwawo nga 15 Ogwomusanvu 2006 mu Nairobi wansi w’abaddukanya ab’ekiseera n’omulabirizi. 

Ogusooka 2011, amaduuka gano gaali gazeemu okukola amagoba era baasaba ab'ekitongole ekiddukannya obutale akya Kenya Capital Markets Authority okuddizibwa nate ku lukalala lw'obusuubuzi bw'emigabo olwa NSE. Okusaba kwaabwe okuddizibwa ku NSE kwakkirizibwa mu Gwokutaano 2011 era n'okutunda emigabo mu Uchumi kwaddamu nga 31 Ogwokutaano 2011.

## Obw'annannyini
Bwe bwatuukira mu Gwomusanvu 2014, emigabo gya kkampuni gyonna gyali giwandiikiddwa ku lukalala lwa NSE, nga basuubulira mu kabonero ka "UCHM". Emigabo gino era gyateekebwa ne ku mukutu gw'okusuubulirako emigabo ogwa Rwanda Stock Exchange ne ku Uganda Securities Exchange. Kkampuni eno yakkirizibwa ku mukutu gw'okusuubulirako emigabo ogwa Dar es Salaam Stock Exchange okutandiika nga 15 Ogwomunaana 2014. Abantu omukaaga abasinga emigabo mu kkampuni okuva mu Gwokuna 2015 mwalimu:

## Amatabi g'elina
Okuva mu Gwokuna 2019, Ssemaduuka ono yasobola okubezaawo amaduuka mukaaga gokka mu Kenya:

### Olukalala lw’Amatabi g'elina mu Kenya
Olukalala lw’amatabi ga Uchumi mu Kenya: 

# Ettabi ly’e Langata – Nairobi
# Ettabi lya Nairobi West – Nairobi
# Ettabi ly’oku luguudo lw’e Ngong (Adams) – Nairobi

* Mu 2015 Uchumi yalina amaduuka 37. Amaduuka 34 gaggalwawo.

## Okuggalwawo kw'amaduuka agataali ga Kenya
Mu Gwomukaaga 2015, Uchumi yagoba akulira emirimu gyayo n'akulira ebyensimbi mu kiseera ekyo, olw'okweyisa obubi n'obulagajjavu obw'ekika eky'awaggulu".  Mu Gwomusanvu 2015, kkampuni eno yapangisa ekitongole ky'abannamateeka ab'ebuuzibwako mu Kenya okusobola okunoonyereza ku bubbi bw’abakozi mu maduuka ga kkampuni eno.  MuGwomunaana 2015, Uchumi yapangisa CEO.  Mu Gwekkumi 2015, Ssemaduuka ono yaggalawo amaduuka gaayo gonna mu Uganda ne Tanzania, nga bagamba nti gaali tegakola magoba.  Mu nkola eno, abaali abakozi 900 baagobwa mu mawanga gombi,   nga ku bano 400 baali mu Uganda.  

## Laba ne
 

* Omukago gwa East Africa
* Eby'enfuna bya Kenya
* Olukalala lwa Ssemaduuka mu Kenya
* Olukalala lwa Ssemaduuka mu Afrika

## Ebijuliziddwa

## Ebijuliziddwa w'abweru wa Wikipedia

* Official website
* Uchumi Stock Quote At Reuters.com
* Uchumi Resumes Trading At The Nairobi Stock Exchange
* Uchumi Appoints Jamii Bora Chief To Its Board
* Uchumi Supermarkets shuts down four outlets
* Uchumi sacks 900 Uganda, Tanzania staff, closes all stores outside Kenya